title: Komisijas Īstenošanas regula (ES) 2018/1278 (2018. gada 21. septembris), ar ko apstiprina zemas kaitīguma pakāpes darbīgo vielu Pasteuria nishizawae Pn1 saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

text:
                  24.9.2018

                  LV

                  Eiropas Savienības Oficiālais Vēstnesis

                  L 239/4

         KOMISIJAS ĪSTENOŠANAS REGULA (ES) 2018/1278
         (2018. gada 21. septembris),
         ar ko apstiprina zemas kaitīguma pakāpes darbīgo vielu Pasteuria nishizawae Pn1 saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 22. pantu saistībā ar tās 13. panta 2. punktu,
         tā kā:

                     (1)

                     2015. gada 27. februārīSyngenta Crop Protection AG saskaņā ar Regulas (EK) Nr. 1107/2009 7. panta 1. punktu iesniedza Dānijai pieteikumu, kurā lūgts apstiprināt darbīgo vielu Pasteuria nishizawae Pn1.

                     (2)

                     Saskaņā ar minētās regulas 9. panta 3. punktu Dānija kā ziņotāja dalībvalsts 2015. gada 3. jūlijā pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (“Iestāde”) paziņoja, ka pieteikums ir pieņemams.

                     (3)

                     2016. gada 19. decembrī ziņotāja dalībvalsts Komisijai projekta veidā iesniedza novērtējuma ziņojumu par to, vai ir sagaidāms, ka minētā darbīgā viela atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem, un tā kopiju nosūtīja Iestādei.

                     (4)

                     Iestāde rīkojās atbilstoši Regulas (EK) Nr. 1107/2009 12. panta 1. punktam. 2017. gada 23. maijā tā saskaņā ar minētās regulas 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei sniegtu papildu informāciju. 2017. gada 17. oktobrī Iestādei atjaunināta novērtējuma ziņojuma projekta veidā tika iesniegts ziņotājas dalībvalsts sagatavotais papildu informācijas novērtējums.

                     (5)

                     Iestāde 2018. gada 11. janvārī pieteikuma iesniedzējam, dalībvalstīm un Komisijai darīja zināmu savu secinājumu (2) par to, vai ir sagaidāms, ka darbīgā viela Pasteuria nishizawae Pn1 atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Savu secinājumu Iestāde publiskoja.

                     (6)

                     2018. gada 11. martā Komisija Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojumu par Pasteuria nishizawae Pn1, kā arī ar projektu regulai par minētās darbīgās vielas apstiprināšanu.

                     (7)

                     Pieteikuma iesniedzējam tika dota iespēja par pārskata ziņojumu iesniegt komentārus.

                     (8)

                     Par vismaz viena šo darbīgo vielu saturoša augu aizsardzības līdzekļa vienu vai vairākiem raksturīgiem lietojumiem un, konkrētāk, par lietojumiem, kas tika pārbaudīti un sīki izklāstīti pārskata ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc ir lietderīgi Pasteuria nishizawae Pn1 apstiprināt.

                     (9)

                     Komisija turklāt uzskata, ka saskaņā ar Regulas (EK) Nr. 1107/2009 22. pantu Pasteuria nishizawae Pn1 ir darbīgā viela ar zemu kaitīguma pakāpi. Pasteuria nishizawae Pn1 nav bažas izraisoša viela un atbilst Regulas (EK) Nr. 1107/2009 II pielikuma 5. punkta nosacījumiem. Pasteuria nishizawae Pn1 ir tāda mikroorganisma savvaļas tipa celms, kas dabīgi sastopams apkārtējā vidē. Tas ir cistu nematožu obligāts parazīts. Pasteuria nishizawae Pn1 sporas dīgst, vienīgi nonākot saskarē ar cistu nematodi. Var izslēgt infekciozitāti pret jebkuru citu organismu, ieskaitot cilvēkus un imūnkompromitētus pacientus. Šis mikroorganisms ārpus obligātā saimniekorganisma attīstīties nevar, tāpēc var izslēgt tā rezistenci pret cilvēkmedicīnā vai veterinārmedicīnā izmantotiem antimikrobiāliem līdzekļiem; līdz ar to Regulas (EK) Nr. 1107/2009 II pielikuma 5.2.1. punktā noteikto kritēriju uzskata par izpildītu.

                     (10)

                     Tāpēc ir lietderīgi Pasteuria nishizawae Pn1 apstiprināt uz 15 gadiem.

                     (11)

                     Tomēr saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā zinātnes un tehnikas pašreizējās atziņas, jānosaka noteikti vispārēji nosacījumi, jo Pasteuria nishizawae Pn1 ir mikroorganisms.

                     (12)

                     Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (3) pielikums.

                     (13)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprināšana
            I pielikumā specificēto darbīgo vielu Pasteuria nishizawae Pn1 apstiprina ar minētajā pielikumā noteiktajiem nosacījumiem.

            2. pants
            Īstenošanas regulas (ES) Nr. 540/2011 grozījumi
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 21. septembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  EFSA (Eiropas Pārtikas nekaitīguma iestāde), 2018. Conclusion on the peer review of the pesticide risk assessment of the active substance Pasteuria nishizawae Pn1. EFSA Journal, 2018; 16(1):5159, 19 lpp. doi:10.2903/j.efsa.2018.5159.

            (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprinājuma termiņa beigas

                        Īpaši noteikumi

                           Pasteuria nishizawae Pn1
                        Kultūru kolekcija: ATCC Safe Deposit (SD-5833)

                           CIPAC Nr.
                        Nav piešķirts

                        Nepiemēro

                        Minimālā koncentrācija: 1 × 1011 sporas/g

                        2018. gada 14. oktobris

                        2033. gada 14. oktobris

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas izklāstīti pārskata ziņojumā par Pasteuria nishizawae Pn1, un jo īpaši ziņojuma I un II papildpielikumā.
                        Šajā vispārējā novērtējumā dalībvalstis īpašu uzmanību pievērš operatoru un strādnieku aizsardzībai un ņem vērā, ka Pasteuria nishizawae Pn1 ir uzskatāms par potenciālu sensibilizatoru. Lietošanas nosacījumos attiecīgā gadījumā iekļauj riska mazināšanas pasākumus.
                        Ražotājs ražošanas procesā nodrošina stingru vides apstākļu uzturēšanu un kvalitātes kontroles analīzi.

               (1)  Sīkāka informācija par darbīgās vielas identitāti un specifikāciju sniegta pārskata ziņojumā.

            II PIELIKUMS
            Īstenošanas regulas (ES) Nr. 540/2011 pielikuma D daļā pievieno šādu ierakstu:

                           Parastais nosaukums, identifikācijas numuri

                              IUPAC nosaukums

                           Tīrība (1)

                           Apstiprināšanas datums

                           Apstiprinājuma termiņa beigas

                           Īpaši noteikumi

                           “13

                              Pasteuria nishizawae Pn1
                           Kultūru kolekcija: ATCC Safe Deposit (SD-5833)

                              CIPAC Nr.
                           Nav piešķirts

                           Nepiemēro

                           Minimālā koncentrācija: 1 × 1011 sporas/g

                           2018. gada 14. oktobris

                           2033. gada 14. oktobris

                           Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas izklāstīti pārskata ziņojumā par Pasteuria nishizawae Pn1, un jo īpaši ziņojuma I un II papildpielikumā.
                           Šajā vispārējā novērtējumā dalībvalstis īpašu uzmanību pievērš operatoru un strādnieku aizsardzībai un ņem vērā, ka Pasteuria nishizawae Pn1 ir uzskatāms par potenciālu sensibilizatoru. Lietošanas nosacījumos attiecīgā gadījumā iekļauj riska mazināšanas pasākumus.
                           Ražotājs ražošanas procesā nodrošina stingru vides apstākļu uzturēšanu un kvalitātes kontroles analīzi.”

               (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) 2018/1584 (2018. gada 22. oktobris), ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (Dokuments attiecas uz EEZ.)

text:
                  23.10.2018

                  LV

                  Eiropas Savienības Oficiālais Vēstnesis

                  L 264/1

         KOMISIJAS ĪSTENOŠANAS REGULA (ES) 2018/1584
         (2018. gada 22. oktobris),
         ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) un jo īpaši tās 22. panta 1. punktu,
         tā kā:

                     (1)

                     Komisijas Regulas (EK) Nr. 889/2008 (2) 25.l panta 3. punkta b) apakšpunkts ļauj šīs pašas regulas XIIIa pielikuma 7. iedaļā minēto Penaeus ģints garneļu un saldūdens garneļu (Macrobrachium spp.) dabīgo barību tirgus izmēra sasniegšanas posmā papildināt ar piebarojumu. Piebarošanai, jo īpaši ar holesterīnu, ir izšķirīga nozīme šo garneļu agrīnajos attīstības posmos mazuļu novietnēs un inkubatoros. Tāpēc minēto garneļu piebarošana ar holesterīnu jāatļauj arī agrīnajos attīstības posmos.

                     (2)

                     Saskaņā ar Regulas (EK) Nr. 889/2008 27. panta 1. punkta f) apakšpunktu minerālvielas (ieskaitot mikroelementus), vitamīnus, aminoskābes un mikrouzturvielas bioloģiskās pārtikas ražošanā drīkst izmantot tikai tik daudz, lai attiecībā uz pārtikas produktiem, kuros tās ir pievienotas, izpildītu juridiskās prasības. Saskaņā ar Eiropas Savienības Tiesas spriedumu lietā C-137/13 (3) šo vielu izmantošana bioloģiskās pārtikas ražošanā par juridisku prasību kļūst tikai tad, ja Savienības tiesību aktu noteikumos vai valsts tiesību aktu noteikumos, kas ir saderīgi ar Savienības tiesību aktiem, ir tiešā veidā prasīts, lai attiecīgā viela tiktu pievienota pārtikas produktam, jo citādi to nedrīkstētu laist tirgū.

                     (3)

                     Eiropas Parlamenta un Padomes Regula (ES) 2018/848 (4) ļaus minerālvielas (ieskaitot mikroelementus), vitamīnus, aminoskābes vai mikrouzturvielas izmantot zīdaiņiem paredzētajos bioloģiskajos ēdināšanas maisījumos un papildu maisījumos un apstrādātā bioloģiski audzētu graudaugu pārtikā un bērnu pārtikā, ja šo vielu lietošana ir atļauta attiecīgajos Savienības tiesību aktos. Lai novērstu atšķirību no pašreizējās interpretācijas par šo vielu lietošanu zīdaiņu un mazu bērnu pārtikā un nodrošinātu konsekvenci ar gaidāmajiem bioloģiskās lauksaimniecības tiesību aktiem, ir lietderīgi atļaut minēto vielu izmantošanu zīdaiņiem un maziem bērniem paredzētas bioloģiskās pārtikas ražošanā.

                     (4)

                     Regulas (EK) Nr. 889/2008 42. pantā noteikts, ka ar konkrētiem nosacījumiem un ja nav pieejamas bioloģiski audzētas jaunvistas, līdz 2018. gada 31. decembrim bioloģiskajā ganāmpulka vienībā drīkst iekļaut olu ražošanai paredzētas nebioloģiski audzētas jaunvistas, kas nav vecākas par 18 nedēļām.

                     (5)

                     Olu ražošanai paredzētu jaunvistu bioloģiskā audzēšana Savienības tirgū nav kvalitatīvā un kvantitatīvā ziņā pietiekama putnkopju vajadzību nodrošināšanai. Lai atvēlētu vairāk laika olu ražošanai paredzētu jaunvistu bioloģiskās audzēšanas izvēršanai un izveidotu sīki izstrādātus noteikumus par jaunvistu bioloģisko audzēšanu, to ražošanas izņēmuma noteikumu piemērošanas termiņš, kuri ļauj izmantot olu ražošanai paredzētas nebioloģiski audzētas jaunvistas, kas nav vecākas par 18 nedēļām, būtu jāpagarina līdz 2020. gada 31. decembrim.

                     (6)

                     Regulas (EK) Nr. 889/2008 43. pants paredz, ka maksimālais procentuālais daudzums barības, kas satur nebioloģiski ražotas olbaltumvielas jeb proteīnus un ko 2018. kalendārajā gadā 12 mēnešu laikposmā atļauts izbarot cūkām un mājputniem, ir 5 %.

                     (7)

                     Bioloģisko olbaltumvielu piedāvājums Savienības tirgū ir kvalitatīvā un kvantitatīvā ziņā nepietiekams, lai apmierinātu bioloģiskajās saimniecībās audzētu cūku un mājputnu ēdināšanas vajadzības. Bioloģisko proteīnaugu ražošanas apjoms joprojām nespēj apmierināt pieprasījumu. Tāpēc iespēju izmantot ierobežotu procentuālo daudzumu barības, kas satur nebioloģiski ražotas olbaltumvielas, attiecībā uz cūkām un mājputniem ir lietderīgi pagarināt līdz 2020. gada 31. decembrim.

                     (8)

                     Regulas (EK) Nr. 834/2007 30. panta 2. punktā paredzēts, ka informācija par neatbilstībām vai pārkāpumiem, kas ietekmē produkta bioloģisko statusu, ir jāpaziņo. Pieredze rāda, ka jāuzlabo pašreizējie informācijas paziņošanas rīki gadījumā, ja neatbilstības vai pārkāpumus dalībvalsts konstatē attiecībā uz produktu, kurš ir no šīs pašas dalībvalsts. Lai veicinātu šādas paziņošanas efektivitāti un lietderīgumu, tai būtu jānotiek, izmantojot Regulas (EK) Nr. 889/2008 94. panta 1. punktā minēto sistēmu.

                     (9)

                     Saskaņā ar Regulas (EK) Nr. 834/2007 16. panta 3. punkta procedūru vairākas dalībvalstis ir iesniegušas pārējām dalībvalstīm un Komisijai dokumentāciju par konkrētām vielām, lai par tām saņemtu attiecīgu atļauju un iekļautu tās Regulas (EK) Nr. 889/2008 I, II un VIIIa pielikumā. Minēto dokumentāciju ir izskatījusi ekspertu grupa tehnisku padomu sniegšanai par bioloģisko ražošanu (EGTOP) un Komisija.

                     (10)

                        EGTOP savos ieteikumos par mēslošanas līdzekļiem (5) cita starpā secinājusi, ka vielas “rūpnieciskie kaļķi, kas iegūti no [cukurniedru] cukura ražošanas” un “ksilīts” atbilst bioloģiskās ražošanas mērķiem un principiem. Tāpēc šīs vielas būtu jāiekļauj Regulas (EK) Nr. 889/2008 I pielikumā.

                     (11)

                        EGTOP savos ieteikumos par augu aizsardzības līdzekļiem (6) cita starpā secinājusi, ka vielas “Allium sativum (ķiploku ekstrakts)”, “COS-OGA”, “Salix spp. Cortex (vītola mizas ekstrakts)” un “nātrija hidrogēnkarbonāts” atbilst bioloģiskās ražošanas mērķiem un principiem. Tāpēc šīs vielas būtu jāiekļauj Regulas (EK) Nr. 889/2008 II pielikumā.

                     (12)

                        EGTOP savos ieteikumos par produktiem un vielām, ko vīna nozares (7) bioloģiskajos produktos izmanto vai pievieno dažos ražošanas procesa posmos un noteikta veida apstrādē saskaņā ar Komisijas Regulas (EK) Nr. 606/2009 (8) IA pielikumu, cita starpā secinājusi, ka vielas “kartupeļu proteīni”, “rauga proteīnu ekstrakti” un “no Aspergillus niger iegūts hitozāns”, kas paredzētas dzidrināšanai (Regulas (EK) Nr. 606/2009 IA pielikuma 10. punkts), viela “inaktivēts raugs, rauga un rauga šūnapvalku autolizāti”, kas paredzēta pievienošanai (minētā pielikuma 15. punkts), un vielas “rauga mannoproteīni” un “no Aspergillus niger iegūts hitozāns”, kas paredzētas izmantošanai (minētā pielikuma 6., 35. un 44. punkts), atbilst bioloģiskās ražošanas mērķiem un principiem. Tāpēc šīs vielas būtu jāiekļauj Regulas (EK) Nr. 889/2008 VIIIa pielikumā.

                     (13)

                        EGTOP savos ieteikumos par tīrīšanas un dezinfekcijas līdzekļiem (9) cita starpā secinājusi, ka bioloģiskajā biškopībā vajadzētu atļaut izmantot arī nātrija hidroksīdu.

                     (14)

                     Tāpēc Regula (EK) Nr. 889/2008 būtu attiecīgi jāgroza.

                     (15)

                     Šajā regulā paredzētie pasākumi ir saskaņā ar Bioloģiskās ražošanas komitejas atzinumu,

               IR PIEŅĒMUSI ŠO REGULU.

            1. pants
            Regulu (EK) Nr. 889/2008 groza šādi:

                        1)

                        regulas 25. panta 1. punktu aizstāj ar šādu:

                           “1.   Rāmju, stropu un kāru tīrīšanai un dezinficēšanai drīkst lietot nātrija hidroksīdu.
                           Rāmju, stropu un kāru aizsargāšanai, jo īpaši pret kaitēkļiem, atļauts izmantot tikai rodenticīdus (tikai slazdos) un piemērotus līdzekļus, kas norādīti II pielikumā.”;

                        2)

                        regulas 25.l panta 3. punkta b) apakšpunktu aizstāj ar šādu:

                                    “b)

                                    XIIIa pielikuma 7. iedaļā minēto Penaeus ģints garneļu un saldūdens garneļu (Macrobrachium spp.) garneļu barības deva drīkst saturēt ne vairāk kā 25 % zivju miltu un 10 % zivju eļļas, kas iegūta ilgtspējīgā zivsaimniecībā. Lai vajadzīgajā mērā apmierinātu šo garneļu uztura vajadzības, par piebarojumu drīkst izmantot bioloģiski ražotu holesterīnu. Ja bioloģiski ražots holesterīns nav pieejams, drīkst izmantot no vilnas, gliemjiem un vēžveidīgajiem vai citiem avotiem iegūtu nebioloģisko holesterīnu. Iespēja piebarot ar holesterīnu attiecas gan uz tirgus izmēra sasniegšanas posmu, gan uz agrīnajiem attīstības posmiem mazuļu novietnēs un inkubatoros.”;

                        3)

                        regulas 27. panta 1. punkta f) apakšpunktu aizstāj ar šādu:

                                    “f)

                                    minerālvielas (arī mikroelementi), vitamīni, aminoskābes un mikrouzturvielas ar noteikumu, ka:

                                                i)

                                                to izmantošana parastam patēriņam paredzētā pārtikā ir “tieša juridiska prasība”, proti, tā ir tieši prasīta Savienības tiesību aktu noteikumos vai valsts tiesību aktu noteikumos, kas ir saderīgi ar Savienības tiesību aktiem, un rezultātā attiecīgo pārtiku vispār nedrīkst laist tirgū kā parasta patēriņa pārtiku, ja minētās minerālvielas, vitamīni, aminoskābes vai mikrouzturvielas tai nav pievienotas, vai

                                                ii)

                                                attiecībā uz pārtiku, kas tirgū laista kā tāda, kurai ir konkrētas raksturīgas iezīmes vai ietekme saistībā ar veselību vai uzturu vai saistībā ar konkrētu patērētāju grupu vajadzībām:

                                                            —

                                                            produktos, kas minēti Eiropas Parlamenta un Padomes Regulas (ES) Nr. 609/2013 (*1) 1. panta 1. punkta a) un b) apakšpunktā, – izmantošana ir atļauta ar minēto regulu un ar aktiem, kas attiecībā uz minētajiem produktiem pieņemti uz minētās regulas 11. panta 1. punkta pamata,

                                                            —

                                                            produktos, ko regulē ar Komisijas Direktīvu 2006/125/EK (*2), – izmantošana ir atļauta ar minēto direktīvu, vai

                                                            —

                                                            produktos, ko regulē ar Komisijas Direktīvu 2006/141/EK (*3), – izmantošana ir atļauta ar minēto direktīvu.

                           (*1)  Eiropas Parlamenta un Padomes 2013. gada 12. jūnija Regula (ES) Nr. 609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 29.6.2013., 35. lpp.)."

                           (*2)  Komisijas 2006. gada 5. decembra Direktīva 2006/125/EK par apstrādātu graudaugu pārtiku un bērnu pārtiku zīdaiņiem un maziem bērniem (OV L 339, 6.12.2006., 16. lpp.)."

                           (*3)  Komisijas 2006. gada 22. decembra Direktīva 2006/141/EK par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem un ar ko groza Direktīvu 1999/21/EK (OV L 401, 30.12.2006., 1. lpp.).”;"

                        4)

                        regulas 42. panta b) punktā “2018. gada 31. decembri” aizstāj ar “2020. gada 31. decembri” (attiecīgajā locījumā);

                        5)

                        regulas 43. panta otro daļu aizstāj ar šādu:
                        “Maksimālais procentuālais daudzums barības, kas satur nebioloģiski ražotas olbaltumvielas un ko 2018., 2019. un 2020. kalendārajā gadā 12 mēnešu laikposmā atļauts izbarot minētajām sugām, ir 5 %.”;

                        6)

                        regulas 92.a pantā iekļauj šādu 1.a punktu:

                           “1.a   Ja dalībvalsts konstatē neatbilstības vai pārkāpumus, kas saistīti ar šīs regulas piemērošanu attiecībā uz produktu, kurš ir no šīs pašas dalībvalsts un uz kura ir norādes, kas minētas Regulas (EK) Nr. 834/2007 IV sadaļā un šīs regulas III sadaļā vai XI pielikumā, un ja šādas neatbilstības vai pārkāpumi ietekmē vienu vai vairākas citas dalībvalstis, tā, izmantojot šīs regulas 94. panta 1. punktā minēto sistēmu, nekavējoties informē attiecīgo dalībvalsti vai dalībvalstis, pārējās dalībvalstis un Komisiju.”;

                        7)

                        regulas I pielikumu aizstāj ar šīs regulas I pielikuma tekstu;

                        8)

                        regulas II pielikumu aizstāj ar šīs regulas II pielikuma tekstu;

                        9)

                        regulas VIIIa pielikumu aizstāj ar šīs regulas III pielikuma tekstu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 22. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 189, 20.7.2007., 1. lpp.

            (2)  Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).

            (3)  Tiesas 2015. gada 5. novembra spriedums, C-137/13, ECLI:EU:C:2014:2335.

            (4)  Eiropas Parlamenta un Padomes 2018. gada 30. maija Regula (ES) 2018/848 par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (OV L 150, 14.6.2018., 1. lpp.).

            (5)  Galīgais ziņojums par mēslošanas līdzekļiem (II) https://ec.europa.eu/agriculture/organic/eu-policy/expert-advice/documents/final-reports_en.

            (6)  Galīgais ziņojums par augu aizsardzību (III) https://ec.europa.eu/agriculture/organic/eu-policy/expert-advice/documents/final-reports_en.

            (7)  Galīgais ziņojums par vīnu https://ec.europa.eu/agriculture/organic/eu-policy/expert-advice/documents/final-reports_en.

            (8)  Komisijas 2009. gada 10. jūlija Regula (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (OV L 193, 24.7.2009., 1. lpp.).

            (9)  Galīgais ziņojums par tīrīšanu un dezinfekciju https://ec.europa.eu/agriculture/organic/sites/orgfarming/files/docs/body/final_report_egtop_on_cleaning_disinfection_en.pdf.

            I PIELIKUMS
            “

                     I PIELIKUMS

                        Mēslošanas līdzekļi, augsnes ielabotāji un barības vielas, kas minētas 3. panta 1. punktā un 6.d panta 2. punktā

                        Piezīmes:

                                 A

                                 :

                                 atļauti saskaņā ar Regulu (EEK) Nr. 2092/91 un pārnesti ar Regulas (EK) Nr. 834/2007 16. panta 3. punkta c) apakšpunktu.

                                 B

                                 :

                                 atļauti saskaņā ar Regulu (EK) Nr. 834/2007.

                                 Atļauja

                                 Nosaukums
                                 Salikti mēslošanas līdzekļi vai līdzekļi, kas satur tikai turpmāk uzskaitītās sastāvdaļas

                                 Apraksts, prasības attiecībā uz sastāvu, lietošanas nosacījumi

                                 A

                                 Pakaišu kūtsmēsli

                                 Sastāv no dzīvnieku ekskrementiem un augu izcelsmes materiāliem (pakaišiem).
                                 Industrializētas lauksaimniecības izcelsme ir aizliegta.

                                 A

                                 Kaltēti pakaišu kūtsmēsli un dehidrēti mājputnu mēsli

                                 Industrializētas lauksaimniecības izcelsme ir aizliegta.

                                 A

                                 Kompostēti dzīvnieku ekskrementi, tostarp mājputnu kūtsmēsli un kompostēti pakaišu kūtsmēsli

                                 Industrializētas lauksaimniecības izcelsme ir aizliegta.

                                 A

                                 Šķidri dzīvnieku ekskrementi

                                 Izmanto pēc kontrolētas fermentācijas un/vai pienācīgas atšķaidīšanas.
                                 Industrializētas lauksaimniecības izcelsme ir aizliegta.

                                 B

                                 Kompostēts vai fermentēts sadzīves atkritumu maisījums

                                 Mēslošanas līdzeklis, ko iegūst no sadzīves atkritumiem, kuri ir sadalīti izcelsmes vietā, un kas bijis pakļauts kompostēšanai vai anaerobiskai rūgšanai biogāzes ražošanas nolūkā.
                                 Tikai augu valsts un dzīvnieku valsts sadzīves atkritumi.
                                 Tikai tad, ja iegūti slēgtā un uzraudzītā savākšanas sistēmā, ko pieņēmusi dalībvalsts.
                                 Maksimālā koncentrācija sausnā mg/kg:
                                 kadmijs: 0,7; varš: 70; niķelis: 25; svins: 45; cinks: 200; dzīvsudrabs: 0,4; hroms (kopā): 70; hroms (VI): nav konstatējams.

                                 A

                                 Kūdra

                                 Izmanto tikai dārzkopībā (dārzeņkopība, puķkopība, kokaudzēšana, stādaudzētavas).

                                 A

                                 Sēņu audzēšanas atkritumi

                                 Substrāta sākotnējā sastāvā jābūt tikai šajā pielikumā minētiem mēslošanas līdzekļiem.

                                 A

                                 Tārpu un kukaiņu ekskrementi (vermikomposts)

                                 A

                                 Gvano

                                 A

                                 Augu valsts izcelsmes komposts vai fermentēts augu materiāls

                                 Iegūst no augu materiālu maisījumiem, kuri bijuši pakļauti kompostēšanai vai anaerobiskai rūgšanai biogāzes ražošanas nolūkā.

                                 B

                                 Biogāzes digestāts, kas satur dzīvnieku izcelsmes blakusproduktus, kuri ir pārstrādāti kopā ar augu vai dzīvnieku izcelsmes materiālu, kā uzskaitīts šajā pielikumā

                                 Trešās kategorijas dzīvnieku izcelsmes blakusprodukti (tostarp savvaļas dzīvnieku blakusprodukti) un otrās kategorijas gremošanas trakta saturs (otrā un trešā kategorija, kā definēts Eiropas Parlamenta un Padomes Regulā (EK) Nr. 1069/2009) (1), nedrīkst būt ar industrializētas lauksaimniecības izcelsmi.
                                 Procesiem jābūt saskaņā ar Komisijas Regulu (ES) Nr. 142/2011 (2).
                                 Nedrīkst lietot uz kultūraugu ēdamajām daļām.

                                 B

                                 Dzīvnieku izcelsmes produkti vai blakusprodukti:

                                             asins milti

                                             nagu milti

                                             ragu milti

                                             kaulu milti vai kaulu milti bez želatīna

                                             zivju milti

                                             gaļas milti

                                             spalvu, dzīvnieku matu un atgriezumu milti

                                             vilna

                                             zvērādas (1)

                                             dzīvnieku mati

                                             piena produkti

                                             hidrolizēti proteīni (2)

                                             (1)

                                             Maksimālā hroma (IV) koncentrācija sausnā mg/kg: nav konstatējams.

                                             (2)

                                             Nedrīkst lietot uz kultūraugu ēdamajām daļām.

                                 A

                                 Augu izcelsmes līdzekļi un blakusprodukti mēslojumam

                                 Piemēram, eļļas sēklu raušu milti, kakao sēnalas, diedzēti miežu asni.

                                 B

                                 Hidrolizēti augu izcelsmes proteīni

                                 A

                                 Jūras aļģes un jūras aļģu produkti

                                 Tiktāl, ciktāl tie iegūti:

                                             i)

                                             fizikālos procesos, tostarp dehidrējot, sasaldējot un samaļot;

                                             ii)

                                             ekstrakcijā ar ūdeni vai skābes ūdeni un/vai sārmainā šķīdumā;

                                             iii)

                                             fermentācijā.

                                 A

                                 Zāģskaidas un kokskaidas

                                 Pēc nozāģēšanas koksne nav ķīmiski apstrādāta.

                                 A

                                 Kompostēta koku miza

                                 Pēc nozāģēšanas koksne nav ķīmiski apstrādāta.

                                 A

                                 Koku pelni

                                 No koksnes, kas pēc nozāģēšanas nav ķīmiski apstrādāta.

                                 A

                                 Fosforītmilti

                                 Līdzeklis, kas aprakstīts Eiropas Parlamenta un Padomes Regulas (EK) Nr. 2003/2003 (3) I pielikuma A.2. daļas 7. punktā attiecībā uz mākslīgajiem mēsliem.
                                 Kadmija saturs mazāks par vai vienāds ar 90 mg/kg no P205.

                                 A

                                 Alumīnija kalcija fosfāts

                                 Līdzeklis, kas aprakstīts Regulas (EK) Nr. 2003/2003 I pielikuma A.2. daļas 6. punktā.
                                 Kadmija saturs mazāks par vai vienāds ar 90 mg/kg no P205.
                                 Izmanto tikai bāziskā augsnē (pH > 7,5).

                                 A

                                 Izdedži

                                 Līdzekļi, kas aprakstīti Regulas (EK) Nr. 2003/2003 I pielikuma A.2. daļas 1. punktā.

                                 A

                                 Neapstrādāts kālija sāls vai kainīts

                                 Līdzekļi, kas aprakstīti Regulas (EK) Nr. 2003/2003 I pielikuma A.3. daļas 1. punktā.

                                 A

                                 Kālija sulfāts, kas, iespējams, satur magnija sāli

                                 Iegūst no neapstrādāta kālija sāls fizikālā ekstrakcijas procesā un, iespējams, satur arī magnija sāļus.

                                 A

                                 Destilācijas notekūdeņi

                                 Izņemot amonija destilācijas notekūdeņu ekstraktu.

                                 A

                                 Kalcija karbonāts
                                 (krīts, merģelis, smalcināts kaļķakmens, breton ameliorant, (merģelis), fosfātkrīts)

                                 Tikai dabiskas izcelsmes.

                                 A

                                 Magnija un kalcija karbonāts

                                 Tikai dabiskas izcelsmes.
                                 Piemēram, magnija krīts, smalcināts magnijs, kaļķakmens.

                                 A

                                 Magnija sulfāts (kizerīts)

                                 Tikai dabiskas izcelsmes.

                                 A

                                 Kalcija hlorīda šķīdums

                                 Ābeļu lapu apstrāde, ja konstatē kalcija trūkumu.

                                 A

                                 Kalcija sulfāts (ģipsis)

                                 Līdzeklis, kas aprakstīts Regulas (EK) Nr. 2003/2003 I pielikuma D daļas 1. punktā.
                                 Tikai dabiskas izcelsmes.

                                 A, B

                                 Rūpnieciskie kaļķi, kas iegūti no cukura ražošanas

                                 Cukurbiešu un cukurniedru cukura ražošanas blakusprodukts.

                                 A

                                 Rūpnieciskie kaļķi, kas iegūti, ražojot sāli ar vakuuma metodi

                                 Blakusprodukts, kas iegūts, ar vakuuma metodi ražojot sāli no kalnu rajonos atrodamā sālsūdens.

                                 A

                                 Elementārais sērs

                                 Līdzeklis, kas aprakstīts Regulas (EK) Nr. 2003/2003 I pielikuma D.3. daļā.

                                 A

                                 Mikroelementi

                                 Neorganiskie mikroelementi, kas iekļauti Regulas (EK) Nr. 2003/2003 I pielikuma E daļā.

                                 A

                                 Nātrija hlorīds

                                 Tikai raktuvju sāls.

                                 A

                                 Akmens milti un māli

                                 B

                                 Leonardīts (neapstrādāta organiska nogula, kuras saturā ir daudz humīnskābju)

                                 Tikai tad, ja iegūts kā kalnrūpniecības blakusprodukts.

                                 B

                                 Ksilīts

                                 Tikai tad, ja iegūts kā kalnrūpniecības (piemēram, brūnogļu ieguves) blakusprodukts.

                                 B

                                 Hitīns (no vēžveidīgo čaulas iegūts polisaharīds)

                                 Tikai tad, ja iegūts ilgtspējīgās zvejniecībās, kā definēts Padomes Regulā (EK) Nr. 2371/2002 (4), vai bioloģiskā akvakultūrā.

                                 B

                                 Nogulas, kurām ir augsts organisko vielu saturs un kuras veidojas saldūdenstilpēs skābekļa deficīta apstākļos
                                 (piemēram, sapropelis)

                                 Tikai organiskas nogulas, kas ir saldūdens tilpju apsaimniekošanas blakusprodukti vai ir iegūti no bijušajām saldūdens zonām.
                                 Attiecīgā gadījumā iegūšana būtu jāveic tā, lai minimāli ietekmētu ūdenssistēmu.
                                 Tikai nogulas, kas radušās no avotiem, kuri ir brīvi no pesticīdu, noturīgu organisko piesārņotāju un benzīnam līdzīgu vielu kontaminācijas.
                                 Maksimālā koncentrācija sausnā mg/kg:
                                 kadmijs: 0,7; varš: 70; niķelis: 25; svins: 45; cinks: 200; dzīvsudrabs: 0,4; hroms (kopā): 70; hroms (VI): nav konstatējams.

               ”

               (1)  Eiropas Parlamenta un Padomes 2009. gada 21. oktobra Regula (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) (OV L 300, 14.11.2009., 1. lpp.).

               (2)  Komisijas 2011. gada 25. februāra Regula (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).

               (3)  OV L 304, 21.11.2003., 1. lpp.

               (4)  Padomes 2002. gada 20. decembra Regula (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (OV L 358, 31.12.2002., 59. lpp.).

            II PIELIKUMS
            “

                     II PIELIKUMS

                        Pesticīdi. Augu aizsardzības līdzekļi, kas minēti 5. panta 1. punktā

                     Visām šajā pielikumā uzskaitītajām vielām jāatbilst vismaz lietošanas nosacījumiem, kā norādīts Īstenošanas regulas (ES) Nr. 540/2011 (1) pielikumā.Katras tabulas otrajā slejā ir norādi stingrāki lietošanas nosacījumi attiecībā uz bioloģisko ražošanu.
                     1.   Augu vai dzīvnieku izcelsmes vielas

                                 Nosaukums

                                 Apraksts, prasības attiecībā uz sastāvu, lietošanas nosacījumi

                                    Allium sativum (ķiploku ekstrakts)

                                 Azadiraktīns, kas ekstrahēts no Azadirachta indica (Indijas azadirakta)

                                 Pamatvielas (to vidū lecitīni, saharoze, fruktoze, etiķis, sūkalas, hitozāna hidrohlorīds (2) un Equisetum arvense u. c.)

                                 Tikai Regulas (EK) Nr. 1107/2009 (3) 23. pantā definētās pamatvielas, uz kurām attiecas Regulas (EK) Nr. 178/2002 2. pantā noteiktā “pārtikas produkta” definīcija un kurām ir augu vai dzīvnieku izcelsme.
                                 Vielas nedrīkst lietot par herbicīdiem, bet tikai kaitīgo organismu un slimību apkarošanai.

                                 Bišu vasks

                                 Lieto tikai par potvasku/koksni aizsargājošu vielu.

                                    COS-OGA

                                 Hidrolizēti proteīni, izņemot želatīnu

                                 Laminarīns

                                 Jūras aļģes vai nu audzē bioloģiski saskaņā ar 6.d pantu, vai iegūst ilgtspējīgi saskaņā ar 6.c pantu.

                                 Feromoni

                                 Tikai slazdos un sadalītājos.

                                 Augu eļļas

                                 Atļauti visi lietojuma veidi, bet nelieto par herbicīdiem.

                                 Piretrīni, kas ekstrahēti no Chrysanthemum cinerariaefolium

                                 Piretroīdi (tikai deltametrīns vai lambdacihalotrīns)

                                 Tikai slazdos ar īpašiem atraktantiem; tikai pret Batrocera oleae un Ceratitis capitata Wied.

                                 Kvasija, kas ekstrahēta no Quassia amara

                                 Lieto tikai par insekticīdu, repelentu.

                                 Dzīvnieku vai augu izcelsmes repelenti (pēc smaržas)/aitu tauki

                                 Tikai uz neēdamām kultūraugu daļām un tur, kur kultūraugu materiālu neuzņem aitas vai kazas.

                                    Salix spp. Cortex (vītola mizas ekstrakts)

                           2.   Mikroorganismi vai vielas, ko radījuši mikroorganismi

                                 Nosaukums

                                 Apraksts, prasības attiecībā uz sastāvu, lietošanas nosacījumi

                                 Mikroorganismi

                                 Nav ar ĢMO izcelsmi.

                                 Spinozads

                           3.   Vielas, kas nav 1. un 2. iedaļā minētās vielas

                                 Nosaukums

                                 Apraksts, prasības attiecībā uz sastāvu, lietošanas nosacījumi vai lietošanas ierobežojumi

                                 Alumīnija silikāts (kaolīns)

                                 Kalcija hidroksīds

                                 Ja lieto par fungicīdu: tikai augļu kokiem, tai skaitā stādaudzētavās, Nectria galligena apkarošanai.

                                 Oglekļa dioksīds

                                 Vara savienojumi šādā formā: vara hidroksīds, vara oksihlorīds, vara oksīds, bordo šķidrums un tribāziska vara sulfāts

                                 Līdz 6 kg vara uz hektāru gadā.
                                 Daudzgadīgiem augiem dalībvalstis, atkāpjoties no pirmās daļas, drīkst paredzēt, ka attiecīgajā gadā 6 kg svara ierobežojumu pārsniegt drīkst tad, ja faktiski izmantotie vidējie daudzumi piecu gadu laikposmā, kas aptver attiecīgo gadu un iepriekšējos četrus gadus, nepārsniedz 6 kg.

                                 Diamonija fosfāts

                                 Tikai slazdos par atraktantu.

                                 Etilēns

                                 Atļauts izmantot tikai slēgtās telpās par augu augšanas regulētāju. Atļaujas izdodamas tikai profesionāliem lietotājiem.

                                 Taukskābes

                                 Atļauti visi lietojuma veidi, bet nelieto par herbicīdiem.

                                 Dzelzs fosfāts (dzelzs (III) ortofosfāts)

                                 Preparāti, ko izklāj starp kultūraugiem.

                                 Diatomīts (diatomīta zeme)

                                 Sērkaļķis (kalcija polisulfīds)

                                 Parafīneļļa

                                 Kālija un nātrija hidrogēnkarbonāts (jeb kālija/nātrija bikarbonāts)

                                 Kvarca smiltis

                                 Sērs

               ”

               (1)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

               (2)  Iegūts ilgtspējīgās zvejniecībās vai bioloģiskajā akvakultūrā.

               (3)  Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū (OV L 309, 24.11.2009., 1. lpp.).

            III PIELIKUMS
            “

                     VIIIa PIELIKUMS

                        Produkti un vielas, ko atļauts izmantot vai pievienot vīna nozares bioloģiskajiem produktiem, kuri minēti 29.c pantā

                                 Apstrādes veids saskaņā ar Regulas (EK) Nr. 606/2009 IA pielikumu

                                 Produktu vai vielu nosaukums

                                 Īpaši nosacījumi, ierobežojumi, ievērojot ierobežojumus un nosacījumus, kas paredzēti Regulā (EK) Nr. 1234/2007 un Regulā (EK) Nr. 606/2009

                                 1. punkts. Izmantošana aerācijai vai piesātināšanai ar skābekli

                                             —

                                             Gaiss

                                             —

                                             Gāzveida skābeklis

                                 3. punkts. Izgulsnēšana ar centrifūgu un filtrēšana

                                             —

                                             Perlīts

                                             —

                                             Celuloze

                                             —

                                             Diatomīta zeme

                                 Izmanto tikai kā inertu filtrēšanas aģentu.

                                 4. punkts. Izmantošana inertas atmosfēras radīšanai un produkta apstrādei, vienlaikus pasargājot to no gaisa

                                             —

                                             Slāpeklis

                                             —

                                             Oglekļa dioksīds

                                             —

                                             Argons

                                 5., 15. un 21. punkts. Izmantošana

                                             —

                                             Raugi (1)

                                 6. punkts. Izmantošana

                                             —

                                             Diamonija fosfāts

                                             —

                                             Tiamīna hidrohlorīds

                                             —

                                             Inaktivēts raugs, rauga un rauga šūnapvalku autolizāti

                                 7. punkts. Izmantošana

                                             —

                                             Sēra dioksīds

                                             —

                                             Kālija bisulfīts vai kālija metabisulfīts

                                             a)

                                             Maksimālais sēra dioksīda saturs nedrīkst pārsniegt 100 miligramus litrā sarkanvīniem, kuri minēti Regulas (EK) Nr. 606/2009 IB pielikuma A daļas 1. punkta a) apakšpunktā un kuros atlieku cukuru saturs ir mazāks nekā 2 grami litrā.

                                             b)

                                             Maksimālais sēra dioksīda saturs nedrīkst pārsniegt 150 miligramus litrā baltajiem vīniem un sārtvīniem, kuri minēti Regulas (EK) Nr. 606/2009 IB pielikuma A daļas 1. punkta b) apakšpunktā un kuros atlieku cukuru saturs ir mazāks nekā 2 grami litrā.

                                             c)

                                             Visu pārējo kategoriju vīniem maksimālais sēra dioksīda saturs, ko piemēro saskaņā ar Regulas (EK) Nr. 606/2009 IB pielikumu, 2010. gada 1. augustā samazināts par 30 miligramiem litrā.

                                 9. punkts. Izmantošana

                                             —

                                             Apstrāde ar kokogli, ko izmanto vīndarībā

                                 10. punkts. Dzidrināšana

                                             —

                                             Pārtikas želatīns (2)

                                             —

                                             Augu izcelsmes proteīni, kuri iegūti no labības vai zirņiem (2)

                                             —

                                             Zivju līme (2)

                                             —

                                             Olu baltuma albumīns (2)

                                             —

                                             Tanīni (2)

                                             —

                                             Kartupeļu proteīni (2)

                                             —

                                             Rauga proteīnu ekstrakti (2)

                                             —

                                             Kazeīns

                                             —

                                             No Aspergillus niger iegūts hitozāns

                                             —

                                             Kālija kazeināts

                                             —

                                             Silīcija dioksīds

                                             —

                                             Bentonīts

                                             —

                                             Pektolītiskie enzīmi

                                 12. punkts. Izmantošana paskābināšanas nolūkā

                                             —

                                             Pienskābe

                                             —

                                             L(+) vīnskābe

                                 13. punkts. Izmantošana atskābināšanas nolūkā

                                             —

                                             L(+) vīnskābe

                                             —

                                             Kalcija karbonāts

                                             —

                                             Neitrāls kālija tartrāts

                                             —

                                             Kālija bikarbonāts

                                 14. punkts. Pievienošana

                                             —

                                             Alepo priedes sveķi

                                 17. punkts. Izmantošana

                                             —

                                             Pienskābes baktērijas

                                 19. punkts. Pievienošana

                                             —

                                             L-askorbīnskābe

                                 22. punkts. Izmantošana barbotēšanai

                                             —

                                             Slāpeklis

                                 23. punkts. Pievienošana

                                             —

                                             Oglekļa dioksīds

                                 24. punkts. Pievienošana vīna stabilizācijas nolūkos

                                             —

                                             Citronskābe

                                 25. punkts. Pievienošana

                                             —

                                             Tanīni (2)

                                 27. punkts. Pievienošana

                                             —

                                             Meta-vīnskābe

                                 28. punkts. Izmantošana

                                             —

                                             Akāciju sveķi (2) (gumiarābiks)

                                 30. punkts. Izmantošana

                                             —

                                             Kālija bitartrāts

                                 31. punkts. Izmantošana

                                             —

                                             Vara citrāts

                                 31. punkts. Izmantošana

                                             —

                                             Vara sulfāts

                                 35. punkts. Izmantošana

                                             —

                                             Rauga mannoproteīni

                                 38. punkts. Izmantošana

                                             —

                                             Ozolkoksnes gabali

                                 39. punkts. Izmantošana

                                             —

                                             Kālija algināts

                                 44. punkts. Izmantošana

                                             —

                                             No Aspergillus niger iegūts hitozāns

                                 51. punkts. Izmantošana

                                             —

                                             Inaktivēts raugs

                                 Apstrādes veids saskaņā ar Regulas (EK) Nr. 606/2009 III pielikuma A daļas 2. punkta b) apakšpunktu

                                             —

                                             Kalcija sulfāts

                                 Tikai “vino generoso” vai “vino generoso de licor”

               ”

               (1)  Raugu celmi, ja iespējams, iegūti no bioloģiskajām izejvielām.

               (2)  Ja iespējams, no bioloģiskajām izejvielām iegūtie.


title: Komisijas Īstenošanas regula (ES) 2018/1585 (2018. gada 22. oktobris), ar kuru no Padomes Regulas (EK) Nr. 1967/2006 atkāpjas attiecībā uz minimālo attālumu no krasta un minimālo jūras dziļumu, kas jāievēro, ar riņķvadiem zvejojot Horvātijas teritoriālajos ūdeņos

text:
                  23.10.2018

                  LV

                  Eiropas Savienības Oficiālais Vēstnesis

                  L 264/13

         KOMISIJAS ĪSTENOŠANAS REGULA (ES) 2018/1585
         (2018. gada 22. oktobris),
         ar kuru no Padomes Regulas (EK) Nr. 1967/2006 atkāpjas attiecībā uz minimālo attālumu no krasta un minimālo jūras dziļumu, kas jāievēro, ar riņķvadiem zvejojot Horvātijas teritoriālajos ūdeņos
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2006. gada 21. decembra Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (1), un jo īpaši tās 13. panta 5. punktu,
         tā kā:

                     (1)

                     Ar Regulas (EK) Nr. 1967/2006 13. panta 3. punktu riņķvadus ir aizliegts izmantot līdz 300 metru attālumā no krasta vai līdz 50 m izobātai, ja tāds dziļums sasniegts tuvāk pie krasta.

                     (2)

                     Pēc dalībvalsts lūguma Komisija var pieļaut atkāpi no Regulas (EK) Nr. 1967/2006 13. panta 3. punkta, ja ir izpildīti vairāki nosacījumi, kas izklāstīti 13. panta 5. un 9. punktā.

                     (3)

                     2016. gada 20. jūnijā Komisija saņēma Horvātijas lūgumu atkāpties no minētās regulas 13. panta 3. punkta, ciktāl tas attiecas uz Horvātijas teritoriālajos ūdeņos notiekošu kefalu dzimtas (Mugilidae) zivju zvejošanu ar ar tradicionālo ciplarica tipa riņķvadu, Atlantijas pelamīdas (Sarda sarda), makreļtunzivs (Auxis rochei), mazās tunzivs (Euthynnus alletteratus) un lielās seriolas (Seriola dumerili) zvejošanu ar tradicionālo palamidara tipa riņķvadu, Melnās jūras aterīnas (Atherina boyeri) zvejošanu ar tradicionālo oližnica tipa riņķvadu un vējzivs (Belone belone) zvejošanu ar tradicionālo igličara tipa riņķvadu.

                     (4)

                     Minētais lūgums attiecas uz zvejas darbībām, ko Horvātija jau ir atļāvusi, un uz kuģiem (zvejas rīkiem), kuri attiecīgajā zvejniecībā darbojas ilgāk nekā piecus gadus un strādā saskaņā ar pārvaldības plānu, ko Horvātija saskaņā ar Regulas (EK) Nr. 1967/2006 19. panta 2. punktu 2018. gada 30. martā ir ieviesusi ar ministrijas rīkojumu (2) (“Horvātijas pieņemtais pārvaldības plāns”).

                     (5)

                     Zivsaimniecības zinātnes, tehnikas un ekonomikas komiteja (ZZTEK) 2016. gada aprīlī, jūlijā un oktobrī un 2017. gada martā novērtēja Horvātijas lūgumu piešķirt atkāpi un ar šo lūgumu saistīto pārvaldības plānu. ZZTEK atzīmēja vajadzību precizēt informāciju par zvejas rīkiem, ko izmantos, piezvejām, uzraudzību un zinātniskajiem datiem. Horvātija Komisijai iesniedza pietiekamus precizējumus un attiecīgi pārskatīja pārvaldības plānu, tajā ieviešot papildu pasākumus par kontroli, flotes pārvaldību, datu vākšanu un uzraudzību.

                     (6)

                     Horvātijas lūgtā atkāpe atbilst Regulas (EK) Nr. 1967/2006 13. panta 5. un 9. punkta nosacījumiem.

                     (7)

                     Konkrēti, pastāv specifiski ģeogrāfiski ierobežojumi, kas saistīti ar Horvātijas īpašo morfoloģisko struktūru, kurai raksturīga gara krasta līnija un daudzas salas, un mērķsugu telpisko izplatību, kas aprobežojas tikai ar konkrētām teritorijām un zonām piekrastes apgabalos dziļumā, kas mazāks par 50 m. Tāpēc zvejas vietas ir ierobežotas.

                     (8)

                     Šajā zvejniecībā nevar izmantot citus rīkus, jo tikai riņķvadiem ir šāda veida zvejniecībai vajadzīgie tehniskie parametri.

                     (9)

                     Turklāt zvejniecībai nav būtiskas ietekmes uz jūras vidi, jo riņķvadi ir ļoti selektīvi zvejas rīki, tie nesaskaras ar jūras gultni un tos nevar izmantot virs Posidonia oceanica audzēm.

                     (10)

                     Lūgums aptver 52 kuģus. Tāpēc Horvātijas lūgtās atkāpes ietekmēto kuģu skaits ir mazs, ja salīdzina ar plašo apgabalu, kurā darbojas riņķvadu kuģu flote, kura veido mazāk nekā 1 % no Horvātijas kopējās zvejas flotes un kuras bruto tilpība ir 16 825,84 GT.

                     (11)

                     Minētie kuģi ir iekļauti sarakstā, kas Komisijai paziņots saskaņā ar Regulas (EK) Nr. 1967/2006 13. panta 9. punktu.

                     (12)

                     Horvātijas pieņemtajā pārvaldības plānā ir noteiktas visas attiecīgo zvejniecību definīcijas un saskaņā ar Regulas (EK) Nr. 1967/2006 13. panta 9. punktu garantēta zvejas piepūles turpmāka nepalielināšana, jo zvejas atļaujas tiks izdotas tikai konkrētajiem 52 kuģiem, kuriem Horvātija ir atļāvusi zvejot. Saskaņā ar Horvātijas pieņemto pārvaldības plānu un ministrijas rīkojumu oližnica tipa riņķvadu atļauts izmantot tikai apgabalā starp Lako zemesragu un Crna Punta zemesragu esošajās zvejas vietās un ar kodu E4 un F2 apzīmētajās zvejas apakšzonās, bet tradicionālos riņķvadus (ciplarica, palamidara, igličara un oližnica) nedrīkst izmantot zvejas vietās, kuras atrodas apgabalos, kas noteikti par nacionālajiem parkiem un īpašiem biotopiem, kuros zvejot ir stingri aizliegts; tāds ir apgabals uz dienvidaustrumiem no Sv. Pētera zemesraga.

                     (13)

                     Attiecīgās zvejas darbības atbilst Regulas (EK) Nr. 1967/2006 4. panta prasībām, kas aizliedz zvejot virs iepriekš minētajiem biotopiem. Zvejas vadi tiek vilkti vertikālajā ūdens slānī, un tie neskar jūras gultni.

                     (14)

                     Regulas (EK) Nr. 1967/2006 8. panta 1. punkta h) apakšpunkta prasības nav piemērojamas, jo tās attiecas uz traleriem.

                     (15)

                     Attiecībā uz Regulas (EK) Nr. 1967/2006 9. panta 3. punktā noteikto minimālo linuma acs izmēru ievērošanu Komisija norāda, ka saskaņā ar minētās regulas 9. panta 7. punktu šādas atkāpes piemērošana attiecībā uz riņķvadiem nav iespējama. Komisija atzīmē, ka Horvātija savā pārvaldības plānā atkāpšanos no minētajām normām nav paredzējusi.

                     (16)

                     Attiecīgās zvejas darbības notiek tiešā krasta tuvumā, un tāpēc tās neietekmē citu kuģu darbības.

                     (17)

                     Pārvaldības plāns nodrošina to, ka Regulas (EK) Nr. 1967/2006 III pielikumā minēto sugu nozvejas ir minimālas, jo mērķsugas ir kefalu dzimtas (Mugilidae) zivis, Atlantijas pelamīda (Sarda sarda), makreļtunzivs (Auxis rochei), mazā tunzivs (Euthynnus alletteratus), lielā seriola (Seriola dumerili), Melnās jūras aterīna (Atherina boyeri) un vējzivs (Belone belone), kas Regulas (EK) Nr. 1967/2006 III pielikumā nav minētas.

                     (18)

                     Zvejas darbības ir ļoti selektīvas, un tajās netiek zvejoti galvkāji.

                     (19)

                     Pārvaldības plānā ir ietverti zvejas darbību uzraudzības pasākumi, tādā veidā izpildot Padomes Regulas (EK) Nr. 1224/2009 (3) 14. panta nosacījumus.

                     (20)

                     Horvātijas pieņemtajā pārvaldības plānā ir ietverti zvejas darbību uzraudzības pasākumi, kā paredzēts Regulas (EK) Nr. 1967/2006 13. panta 9. punkta trešajā daļā.

                     (21)

                     Tāpēc lūgtā atkāpe būtu jāpiešķir.

                     (22)

                     Horvātijai būtu regulāri un saskaņā ar Horvātijas pieņemtajā pārvaldības plānā paredzēto uzraudzības plānu jāsniedz Komisijai ziņojums.

                     (23)

                     Šīs atkāpes piemērošanas ilguma ierobežojums ļaus nodrošināt tūlītējus koriģējošus pārvaldības pasākumus, ja Komisijai sniegtajā ziņojumā atklāsies slikts izmantotā krājuma saglabāšanās stāvoklis, un vienlaikus radīs iespēju uzlabot zinātnisko pamatojumu, bet tas savukārt ļaus uzlabot pārvaldības plānu.

                     (24)

                     Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

               IR PIEŅĒMUSI ŠO REGULU.

            1. pants
            Atkāpe

               1.   Regulas (EK) Nr. 1967/2006 13. panta 3. punkta pirmo daļu Horvātijas teritoriālajos ūdeņos nepiemēro šādās zvejniecībās:

                           a)

                           kefalu dzimtas (Mugilidae) zivju zvejniecības, kurās izmanto ciplarica tipa riņķvadu;

                           b)

                           Atlantijas pelamīdas (Sarda sarda), makreļtunzivs (Auxis rochei), mazās tunzivs (Euthynnus alletteratus) un lielās seriolas (Seriola dumerili) zvejniecības, kurās izmanto palamidara tipa riņķvadu;

                           c)

                           Melnās jūras aterīnas (Atherina boyeri) zvejniecības, kurās izmanto oližnica tipa riņķvadu;

                           d)

                           vējzivs (Belone belone) zvejniecības, kurās izmanto igličara tipa riņķvadu.

               2.   Riņķvadus, kas minēti 1. punktā, izmanto kuģi:

                           a)

                           kuru reģistrācijas numurs ir minēts pārvaldības plānā, ko Horvātija pieņēmusi atbilstīgi Regulas (EK) Nr. 1967/2006 19. pantam;

                           b)

                           kuri šajā zvejniecībā darbojas ilgāk nekā piecus gadus un kuriem netiek palielināta zvejas piepūle;

                           c)

                           kuri ir zvejas atļaujas turētāji un darbojas saskaņā ar Horvātijas pieņemto pārvaldības plānu.

            2. pants
            Uzraudzības plāns un ziņojums
            Horvātija trīs gadu laikā pēc šīs regulas stāšanās spēkā iesniedz Komisijai ziņojumu, kas sagatavots saskaņā ar Horvātijas pieņemtā pārvaldības plāna izveidoto uzraudzības plānu.

            3. pants
            Stāšanās spēkā
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2018. gada 26. oktobra līdz 2021. gada 26. oktobrim.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 22. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 36, 8.2.2007., 6. lpp.

            (2)  Pravilnik o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom, Narodne Novine, OJ 30/2018, kurā grozījumi izdarīti ar Pravilnik o izmjenama Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom, OJ 49/2018 un ar Pravilnik o izmjenama i dopuni Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom, OJ 62/2018.

            (3)  Padomes 2009. gada 20. novembra Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).


title: Komisijas Īstenošanas regula (ES) 2018/1660 (2018. gada 7. novembris), ar ko paredz īpašus nosacījumus, kuri, ņemot vērā pesticīdu atlieku piesārņojuma risku, reglamentē konkrētu pārtikas produktu, kas nav dzīvnieku izcelsmes pārtika, importu no konkrētām trešām valstīm un ar ko groza Regulu (EK) Nr. 669/2009 un atceļ Īstenošanas regulu (ES) Nr. 885/2014 (Dokuments attiecas uz EEZ.)

text:
                  8.11.2018

                  LV

                  Eiropas Savienības Oficiālais Vēstnesis

                  L 278/7

         KOMISIJAS ĪSTENOŠANAS REGULA (ES) 2018/1660
         (2018. gada 7. novembris),
         ar ko paredz īpašus nosacījumus, kuri, ņemot vērā pesticīdu atlieku piesārņojuma risku, reglamentē konkrētu pārtikas produktu, kas nav dzīvnieku izcelsmes pārtika, importu no konkrētām trešām valstīm un ar ko groza Regulu (EK) Nr. 669/2009 un atceļ Īstenošanas regulu (ES) Nr. 885/2014
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta ii) punktu,
         ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2), un jo īpaši tās 15. panta 5. punktu,
         tā kā:

                     (1)

                     Lai aizsargātu sabiedrības veselību, dzīvnieku veselību vai vidi, Regulas (EK) Nr. 178/2002 53. pants attiecībā uz tādu no trešās valsts importētu pārtiku un barību, par kuru acīmredzams, ka tā var radīt nopietnu risku cilvēku veselībai un dzīvnieku veselībai un ka šo risku nevar apmierinoši novērst ar dalībvalstu atsevišķi veiktajiem pasākumiem, paredz iespēju pieņemt attiecīgus Savienības ārkārtas pasākumus. Minētie Savienības ārkārtas pasākumi var ietvert īpašu importa nosacījumu uzlikšanu attiecīgajiem produktiem.

                     (2)

                     Komisijas Regula Regula (EK) Nr. 669/2009 (3) nosaka pastiprinātas oficiālās kontroles tās I pielikumā uzskaitītās barības un pārtikas, kas nav dzīvnieku izcelsmes barība un pārtika, importam. Vīnogulāju lapas no Turcijas un pitahaju augļi (“pūķaugļi”) no Vjetnamas ir iekļauti minētajā pielikumā, un tāpēc uz tiem attiecas pastiprināta oficiālā kontrole.

                     (3)

                     Dalībvalstu saskaņā ar Regulu (EK) Nr. 669/2009 veikto oficiālo kontroļu rezultāti, dati, kas izriet no paziņojumiem, kuri saņemti, izmantojot ar Regulu (EK) Nr. 178/2002 izveidoto ātrās brīdināšanas sistēmu pārtikas un barības jomā, Komisijas revīzijas ziņojumi, no trešām valstīm saņemtie ziņojumi un informācijas apmaiņa starp Komisiju, dalībvalstīm un Eiropas Pārtikas nekaitīguma iestādi liecina, ka vīnogulāju lapās no Turcijas bieži tiek konstatēti pesticīdu atlieku līmeņi, kas neatbilst Eiropas Parlamenta un Padomes Regulā (EK) Nr. 396/2005 (4) noteiktajiem maksimāli pieļaujamajiem. Pat veicot biežākas kontroles uz Savienības robežām, netika novēroti situācijas uzlabojumi.

                     (4)

                     Dalībvalstu saskaņā ar Regulu (EK) Nr. 669/2009 veikto oficiālo kontroļu rezultāti liecina, ka pitahaju augļos (“pūķaugļos”) no Vjetnamas bieži tiek konstatēti pesticīdu atlieku līmeņi, kas neatbilst Regulā (EK) Nr. 396/2005 noteiktajiem maksimāli pieļaujamajiem. Turklāt revīzijā, ko Komisija veica Vjetnamā 2017. gada martā, lai novērtētu pesticīdu kontroli augu izcelsmes pārtikā, kas paredzēta eksportam uz Eiropas Savienību, tika konstatēts, ka uz Savienību eksportējamā pārtika netiek kontrolēta oficiālā rezultatīvā pesticīdu kontroles sistēmā, un ka iestādes nevar nodrošināt Vjetnamas produktu atbilstību maksimāli pieļaujamajiem pesticīdu atlieku daudzumiem.

                     (5)

                     Tas pierāda, ka vīnogulāju lapu imports no Turcijas un pitahaju augļu (“pūķaugļu”) imports no Vjetnamas var radīt nopietnu risku veselībai un ka ar līdzšinējiem pasākumiem šādu risku apmierinoši novērst nav iespējams. Tādēļ vīnogulāju lapu importam no Turcijas un pitahaju augļu (“pūķaugļu”) importam no Vjetnamas jāparedz īpaši nosacījumi.

                     (6)

                     Karija lapām no Indijas pašlaik piemēro īpašus importa nosacījumus, kas noteikti Komisijas Īstenošanas regulā (ES) Nr. 885/2014 (5). Īpašie šā produkta importa nosacījumi būtu jāsaglabā, ņemot vērā datus, kas iegūti no ātrās brīdināšanas sistēmas pārtikas un barības jomā, un dalībvalstu saskaņā ar Īstenošanas regulu (ES) Nr. 885/2014 veikto oficiālo kontroļu rezultātus, kuros bieži tiek konstatēta neatbilstība.

                     (7)

                     Tādēļ ir lietderīgi pieprasīt, lai pirms eksporta uz Savienību karija lapām no Indijas, vīnogulāju lapām no Turcijas un pitahaju augļiem (“pūķaugļiem”) no Vjetnamas tiktu veiktas oficiālas kontroles, tostarp paraugu ņemšana un analīze, lai nodrošinātu, ka minētie produkti atbilst attiecīgajām tiesību aktu prasībām. Visiem šādu produktu sūtījumiem būtu jāpievieno veselības sertifikāts, kas apliecina, ka no produktiem ir ņemti paraugi saskaņā ar Komisijas Direktīvu 2002/63/EK (6).

                     (8)

                     Lai nodrošinātu, kaimporta kontrole, kas vērsta uz pesticīdu atlieku klātbūtni karija lapās no Indijas un uz tām, vīnogulāju lapās no Turcijas un uz tām un pitahaju augļos (“pūķaugļos”) no Vjetnamas un uz tiem, Savienības līmenī ir efektīvi organizēta un vienāda, ir lietderīgi šajā regulā paredzēt kontroles procedūras, kas ir vismaz līdzvērtīgas Regulā (EK) Nr. 669/2009 paredzētajām.

                     (9)

                     Lai ņemtu vērā dokumentu prasību neievērošanas īpatnības, ir lietderīgi paredzēt noteikumus par darbībām, kas jāveic, ja sūtījumam nav pievienoti ne paraugu ņemšanas un analīzes rezultāti, ne veselības sertifikāts, vai ja minētie rezultāti vai minētais veselības sertifikāts neatbilst šajā regulā noteiktajām prasībām.

                     (10)

                     Regulā (EK) Nr. 882/2004 noteikts, ka kompetentajām iestādēm jāinformē Komisija un pārējās dalībvalstis par sūtījumiem, kas noraidīti uz robežas. Attiecībā uz pesticīdiem būtu lietderīgi precizēt, ka gadījumos, kad kompetentās iestādes noraida šajā regulā minētas pārtikas sūtījumu, šāds paziņojums jāsniedz, ja pārsniegti Regulā (EK) Nr. 396/2005 noteiktie maksimālie atlieku līmeņi, neatkarīgi no tā, vai ir pārsniegta akūtā references deva.

                     (11)

                     Lai savāktu datus pastāvīgai riska novērtēšanai attiecībā uz precēm, uz kurām attiecas šī regula, un pēc vajadzības pielāgotu esošos pasākumus, ir lietderīgi pieprasīt, lai dalībvalstis divreiz gadā iesniedz Komisijai ziņojumu par visu to oficiālo kontroļu analīžu rezultātiem, kas veiktas saskaņā ar šo regulu. Dažas dalībvalstis kopējo ievešanas dokumentu par konkrētu barību un pārtiku, kura nav dzīvnieku izcelsmes, brīvprātīgi reģistrē ar Komisijas Lēmumu 2003/24/EK (7) un 2004/292/EK (8) izveidotajā Tirdzniecības kontroles un ekspertu sistēmā (TRACES), tādējādi Komisiju informējot par importēto sūtījumu skaitu un šajā regulā paredzēto pārbaužu rezultātiem. Tāpēc, ja dalībvalstis šīs regulas kārtībā izdotos kopīgos ievešanas dokumentus reģistrē TRACES sistēmā, minētais ziņošanas pienākums būtu jāuzskata par izpildītu.

                     (12)

                     Šajā regulā noteiktie pasākumi līdz 2019. gada 31. oktobrim jāpārskata, lai lemtu, vai tie joprojām ir vajadzīgi.

                     (13)

                     Vajadzētu būt pieejamiem pietiekamiem finanšu resursiem oficiālo kontroļu organizēšanai saskaņā ar šo regulu. Tādējādi izmaksas, kas rodas šādu oficiālo kontroļu rezultātā, jāsedz pārtikas apritē iesaistītajiem uzņēmējiem, kas atbild par sūtījumiem.

                     (14)

                     Lai viss būtu pārredzami un konsekventi, jebkādi oficiāli nosacījumi būtu jāieraksta šajā regulā, kas attiecībā uz pesticīdu atlieku klātbūtni reglamentē karija lapu importu no Indijas, vīnogulāju lapu importu no Turcijas un pitahaju augļu (“pūķaugļu”) importu no Vjetnamas. Tāpēc ieraksti par vīnogulāju lapām no Turcijas un pitahaju augļiem (“pūķaugļiem”) no Vjetnamas būtu jāsvītro no Regulas (EK) Nr. 669/2009 I pielikuma un būtu jāatceļ Īstenošanas regula (ES) Nr. 885/2014 attiecībā uz karija lapām no Indijas.

                     (15)

                     Lai uzņēmējiem dotu pietiekami daudz laika pielāgoties šajā regulā noteiktajām prasībām, šī regula būtu jāpiemēro no 2018. gada 8. decembra. Juridiskās noteiktības labad ir lietderīgi noteikt, ka pārejas periodā dalībvalstīm būtu jāatļauj ievest vīnogulāju lapu sūtījumus no Turcijas, pitahaju augļu (“pūķaugļu”) sūtījumus no Vjetnamas un karija lapu sūtījumus no Indijas, kas no izcelsmes valsts, vai no nosūtīšanas valsts, ja minētā valsts atšķiras no izcelsmes valsts, izvesti pirms 2018. gada 8. decembra, ar nosacījumu, ka minētie sūtījumi atbilst attiecīgi Regulas (EK) Nr. 669/2009, kas ir spēkā no 2018. gada 7. decembra, un Īstenošanas regulas (ES) Nr. 885/2014 prasībām.

                     (16)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbības joma

               1.   Šo regulu piemēro tādu pārtikas produktu sūtījumiem, kas nav dzīvnieku izcelsmes pārtika un ir minēti I pielikumā.
               Šo regulu piemēro arī salikta sastāva pārtikai, kuras sastāvā ir vairāk nekā 20 % I pielikumā uzskaitītās pārtikas.

               2.   Šo regulu nepiemēro pārtikas sūtījumiem, kas ir paredzēti privātpersonai vienīgi personīgam patēriņam vai lietošanai. Šaubu gadījumā pierādīšanas pienākums ir sūtījuma saņēmējam.

            2. pants
            Definīcijas
            Šīs regulas vajadzībām piemēro Regulas (EK) Nr. 178/2002 2. un 3. pantā un Regulas (EK) Nr. 882/2004 2. pantā noteiktās definīcijas.
            Piemēro arī Regulas (EK) Nr. 669/2009 3. panta a) un b) punktā noteiktās “kopējā ievešanas dokumenta” un “izraudzītās ievešanas vietas” definīcijas.
            Šajā regulā “sūtījums” nozīmē “partiju”, kas definēta Direktīvā 2002/63/EK.
            Šīs regulas 11. panta 3. punkta nolūkā tiek piemērotas Regulā (EK) Nr. 396/2005 minētās definīcijas.

            3. pants
            Imports Savienībā
            1. panta 1. punktā minētās pārtikas sūtījumus drīkst importēt Savienībā tikai saskaņā ar procedūrām, kas noteiktas šajā regulā.
            Šādus sūtījumus var ievest Savienībā tikai caur izraudzīto ievešanas vietu.

            4. pants
            Paraugu ņemšanas un analīžu rezultāti

               1.   Katram pārtikas sūtījumam, kas minēts 1. panta 1. punktā, pievieno tādas paraugu ņemšanas un analīžu rezultātus, ko, lai noskaidrotu atbilstību Savienības tiesību aktiem par maksimāli pieļaujamajiem pesticīdu atlieku līmeņiem, veikušas I pielikumā minētās izcelsmes valsts kompetentās iestādes vai trešās valsts kompetentās iestādes, no kuras sūtījums tiek sūtīts, ja minētā valsts atšķiras no izcelsmes valsts.

               2.   Paraugu ņemšanai, kas minēta 1. punktā, jābūt veiktai saskaņā ar Direktīvu 2002/63/EK.

               3.   1. punktā minētajai analīzei jābūt veiktai laboratorijās, kas akreditētas saskaņā ar standartu ISO/IEC 17025 “Testēšanas un kalibrēšanas laboratoriju kompetences vispārīgās prasības”.

            5. pants
            Veselības sertifikāts

               1.   Katram pārtikas sūtījumam, kas minēts 1. panta 1. punktā, pievieno veselības sertifikāta oriģinālu saskaņā ar II pielikumā norādīto paraugu.

               2.   Veselības sertifikāts ir aizpildīts, parakstīts un to verificējusi izcelsmes valsts kompetentā iestāde vai tās valsts kompetentā iestāde, no kuras sūtījums tiek sūtīts, ja minētā valsts atšķiras no izcelsmes valsts.

               3.   Veselības sertifikātu sagatavo tās dalībvalsts oficiālajā valodā vai vienā no oficiālajām valodām, kur atrodas izraudzītā ievešanas vieta. Tomēr dalībvalsts var piekrist izmantot veselības sertifikātus, kas sagatavoti citā Savienības oficiālajā valodā.

               4.   Veselības sertifikātu izsniedz, pirms sūtījums, uz kuru tas attiecas, atstāj tās kompetentās iestādes kontroli, kura to izsniedz.

               5.   Veselības sertifikāts ir derīgs tikai četrus mēnešus no izsniegšanas dienas.

               6.   Veselības sertifikāta oriģinālu uzrāda izraudzītās ievešanas vietas kompetentajām iestādēm, un tās to glabā.

            6. pants
            Identifikācija
            Katru 1. panta 1. punktā minētās pārtikas sūtījumu identificē ar identifikācijas kodu, kurš atbilst 4. pantā minēto paraugu ņemšanas un analīžu rezultātu identifikācijas kodam un 5. pantā minētā veselības sertifikāta identifikācijas kodam. Ar minēto identifikācijas kodu identificē katru atsevišķo sūtījuma maisu vai cita veida iepakojumu.

            7. pants
            Iepriekšēja paziņošana par sūtījumiem

               1.   Pārtikas apritē iesaistītie uzņēmēji vai to pārstāvji iepriekš paziņo kompetentajām iestādēm izraudzītajā ievešanas vietā 1. panta 1. punktā minētās pārtikas sūtījumu plānoto faktiskās pienākšanas datumu un laiku, kā arī sūtījuma veidu.

               2.   Par sūtījumu pārtikas apritē iesaistītie uzņēmēji vai to pārstāvji iepriekš paziņo, aizpildot kopējā ievešanas dokumenta (KID) I daļu un šo dokumentu nododot izraudzītās ievešanas vietas kompetentajām iestādēm vismaz vienu darbdienu pirms sūtījuma faktiskās pienākšanas.

               3.   Aizpildot KID saskaņā ar šo regulu, pārtikas apritē iesaistītie uzņēmēji vai to pārstāvji ņem vērā Regulas (EK) Nr. 669/2009 II pielikumā par KID sniegtos norādījumus.

            8. pants
            Oficiālās kontroles

               1.   Lai noskaidrotu atbilstību 4. un 5. pantā noteiktajām prasībām, kompetentās iestādes jebkuriem 1. panta 1. punktā minētopārtikas produktu sūtījumiem izraudzītajā ievešanas vietā veic dokumentu pārbaudes.

               2.   Dalībvalstis veic sūtījumu identitātes un fiziskās pārbaudes, tostarp paraugu ņemšanu un analīzi saskaņā ar Regulas (EK) Nr. 669/2009 8. panta 1. punktu, 9. un 19. pantu šīs regulas I pielikumā noteiktajā biežumā.

               3.   Pēc pārbaužu pabeigšanas kompetentās iestādes:

                           a)

                           veic attiecīgos ierakstus KID II daļā;

                           b)

                           “KID pievieno saskaņā ar šā panta 2. punktu ņemto paraugu un veikto analīžu rezultātus;

                           c)

                           kopējā ievešanas dokumentā norāda un aizpilda KID atsauces numuru;

                           d)

                           apzīmogo un paraksta KID oriģinālu;

                           e)

                           sagatavo parakstītā un apzīmogotā KID kopiju un to saglabā.

               4.   Izraudzītās ievešanas vietas kompetentās iestādes par sūtījumu atbildīgajam operatoram izsniedz apstiprinātu veselības sertifikāta kopiju vai, ja sūtījums ir sadalīts daļās, individuāli autentificētas šāda sertifikāta kopijas.

               5.   KID oriģināls ir pievienots sūtījumam transporta laikā līdz tā laišanai brīvā apgrozībā.

            9. pants
            Sūtījumu dalīšana

               1.   Sūtījumu nedala, iekams nav pabeigtas visas oficiālās kontroles un kompetentās iestādes nav pilnībā aizpildījušas KID, kā paredzēts 8. pantā.

               2.   Ja sūtījumu pēc tam sadala, katru sūtījuma daļu līdz brīdim, kad to laiž brīvā apgrozībā, transportē kopā ar apliecinātu KID kopiju.

            10. pants
            Laišana brīvā apgrozībā
            Lai sūtījumus laistu brīvā apgrozībā, pārtikas aprites uzņēmēji vai to pārstāvji uzrāda muitas dienestiem KID, ko pienācīgi aizpildījusi kompetentā iestāde, kad pabeigtas visas oficiālās kontroles. Muitas dienesti apstiprina sūtījuma laišanu brīvā apgrozībā tikai tad, ja KID II daļas 14. ailē ir norādīts labvēlīgs kompetentās iestādes lēmums un KID ir parakstīts II daļas 21. ailē.

            11. pants
            Neatbilstība

               1.   Ja oficiālajās kontrolēs, ko veic saskaņā ar 8. pantu, konstatēta neatbilstība attiecīgajiem Savienības tiesību aktiem, tostarp šai regulai, kompetentā iestāde aizpilda KID III daļu un rīkojas atbilstīgi Regulas (EK) Nr. 882/2004 19., 20. un 21. pantam.

               2.   Ja sūtījumam nav doti līdzi 4. pantā minētie paraugu ņemšanas un analīžu rezultāti un 5. pantā minētais veselības sertifikāts vai ja minētie rezultāti vai minētais veselības sertifikāts neatbilst šīs regulas prasībām, sūtījumu Savienībā neimportē un nosūta atpakaļ ārpus Savienības vai iznīcina.

               3.   Ja izraudzītās ievešanas vietas kompetentā iestāde neļauj ievest 1. panta 1. punktā minētas pārtikas sūtījumu, tāpēc ka nav ievēroti Regulā (EK) Nr. 396/2005 noteiktie maksimālie atlieku līmeņi, tā par šādu noraidīšanu uz robežas nekavējoties paziņo saskaņā ar Regulas (EK) Nr. 882/2004 19. panta 3. punktu.

            12. pants
            Ziņojumi

               1.   Dalībvalstis divreiz gadā, līdz mēneša beigām pēc katra pusgada, iesniedz Komisijai ziņojumu par visu to oficiālo pārbaužu analīžu rezultātiem, kas atbilstoši šai regulai veiktas pārtikas sūtījumiem.
               Minētajā ziņojumā norāda šādu informāciju:

                           a)

                           importēto sūtījumu skaits;

                           b)

                           tādu sūtījumu skaits, no kuriem ņemti paraugi analīzei;

                           c)

                           regulas 8. panta 2. punktā paredzēto pārbaužu rezultāti.

               2.   Ziņojumu sniegšanas pienākumus, kas izklāstīti 1. punktā, uzskata par izpildītiem, ja dalībvalstis TRACES sistēmā reģistrē KID, kurus to kompetentās iestādes izsniegušas saskaņā ar šo regulu.

            13. pants
            Pārskatīšana
            Šo regulu pārskata pirms 2019. gada 31. oktobra.

            14. pants
            Izmaksas
            Visas izmaksas, kas radušās, veicot oficiālās kontroles, ieskaitot paraugu ņemšanu, analīzes, uzglabāšanu un pasākumus saistībā ar neatbilstību, sedz pārtikas apritē iesaistītie uzņēmēji, kuri ir atbildīgi par sūtījumu.

            15. pants
            Grozījums Regulā (EK) Nr. 669/2009
            Regulas (EK) Nr. 669/2009 I pielikumu groza šādi:

                        a)

                        ierakstos par Turciju svītro ierakstu par “vīnogulāju lapām”;

                        b)

                        ierakstos par Vjetnamu svītro ierakstu par “pitahaju augļiem (“pūķaugļiem”)”.

            16. pants
            Atcelšana
            Īstenošanas regulu (ES) Nr. 885/2014 atceļ.

            17. pants
            Pārejas pasākumi
            Trīs mēnešus no šīs regulas spēkā stāšanās dienas dalībvalstis – ar noteikumu, ka minētie sūtījumi atbilst Īstenošanas regulas (ES) Nr. 885/2014 prasībām – turpina atļaut ievest Indijas izcelsmes karija lapas, kas no izcelsmes valsts vai nosūtīšanas valsts, ja minētā valsts atšķiras no izcelsmes valsts, izvestas pirms 2018. gada 8. decembra.
            Trīs mēnešus no šīs regulas spēkā stāšanās dienas dalībvalstis joprojām atļauj ievest Turcijas izcelsmes vīnogulāju lapu sūtījumus un Vjetnamas izcelsmes pitahaju augļu (“pūķaugļu”) sūtījumus, kas no izcelsmes valsts, vai no nosūtīšanas valsts, ja minētā valsts atšķiras no izcelsmes valsts, izvesti pirms 2018. gada 8. decembra, ar nosacījumu, ka minētie sūtījumi atbilst Regulas (EK) Nr. 669/2009 prasībām, kas ir spēkā 2018. gada 7. decembrī.

            18. pants
            Stāšanās spēkā un piemērošanas sākuma diena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2018. gada 8. decembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 7. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 31, 1.2.2002., 1. lpp.

            (2)  OV L 165, 30.4.2004., 1. lpp.

            (3)  Komisijas 2009. gada 24. jūlija Regula (EK) Nr. 669/2009, ar ko īsteno Eiropas Parlamenta un Padomes Regulu (EK) Nr. 882/2004 saistībā ar dzīvnieku barības un pārtikas, kas nav dzīvnieku izcelsmes barība un pārtika, pastiprinātu importa oficiālo kontroli un groza Lēmumu 2006/504/EK (OV L 194, 25.7.2009., 11. lpp.).

            (4)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).

            (5)  Komisijas 2014. gada 13. augusta Īstenošanas regula (ES) Nr. 885/2014, ar ko paredz īpašus nosacījumus, kas piemērojami no Indijas importētām okrām un karija lapām, un ar ko atceļ Īstenošanas regulu (ES) Nr. 91/2013 (OV L 242, 14.8.2014., 20. lpp.).

            (6)  Komisijas 2002. gada 11. jūlija Direktīva 2002/63/EK, ar ko nosaka Kopienas paraugu ņemšanas metodes pesticīdu atlieku oficiālajai kontrolei augu un dzīvnieku izcelsmes produktos un uz to virsmas un ar ko atceļ Direktīvu 79/700/EEK (OV L 187, 16.7.2002., 30. lpp.).

            (7)  Komisijas 2002. gada 30. decembra Lēmums 2003/24/EK par integrētas datorizētas veterinārās sistēmas izveidi (OV L 8, 14.1.2003., 44. lpp.).

            (8)  Komisijas 2004. gada 30. marta Lēmums 2004/292/EK par TRACES sistēmas ieviešanu, ar ko groza Lēmumu 92/486/EEK (OV L 94, 31.3.2004., 63. lpp.).

            I PIELIKUMS

               Pārtika, kas nav dzīvnieku izcelsmes pārtika un uz kā importu Eiropas Savienībā attiecas īpaši nosacījumi

                        Pārtika (paredzētais izmantojums)

                        KN kods (1)

                           Taric apakšgrupa

                        Izcelsmes valsts

                        Apdraudējums(-i)

                        Importa fizisko un identitātes pārbaužu biežums (%)

                        Pitahaja (pūķauglis)

                              (Pārtika – svaiga vai dzesēta)

                        ex 0810 90 20

                        10

                        Vjetnama (VN)

                        Pesticīdu atliekas, kas uzskaitītas kontroles progammā, kura pieņemta saskaņā ar Regulas (EK) Nr. 396/2005 29. panta 2. punktu (pesticīdi, kas jākontrolē tikai augu izcelsmes produktos vai uz to virsmas) (2) un ditiokarbamātu (3) (ditiokarbamāti, izteikti kā CS2, arī manebs (3), mankocebs (3), metirāms (3), propinebs (3), tirāms (3) un cirams (3)), fentoāta (2) un kvinalfosa (2) atliekas.

                        10

                        Karija lapas (Bergera/Murraya koenigii)

                              (Pārtika – svaiga, dzesēta vai žāvēta)

                        ex 1211 90 86

                        10

                        Indija (IN)

                        Pesticīdu atliekas, kas uzskaitītas kontroles progammā, kura pieņemta saskaņā ar Regulas (EK) Nr. 396/2005 29. panta 2. punktu (pesticīdi, kas jākontrolē tikai augu izcelsmes produktos vai uz to virsmas) (2) un acefāta (2) atliekas.

                        20

                        Vīnogulāju lapas

                              (Pārtika)

                        ex 2008 99 99

                        11 , 19

                        Turcija (TR)

                        Pesticīdu atliekas, kas uzskaitītas kontroles progammā, kura pieņemta saskaņā ar Regulas (EK) Nr. 396/2005 29. panta 2. punktu (pesticīdi, kas jākontrolē tikai augu izcelsmes produktos vai uz to virsmas) (2) un ditiokarbamātu (3) (ditiokarbamāti, izteikti kā CS2, arī manebs (3), mankocebs (3), metirāms (3), propinebs (3), tirāms (3) un cirams (3)) un metrafenona atliekas (2).

                        20

               (1)  Ja jāpārbauda tikai daži ar kādu KN kodu klasificēti produkti un preču nomenklatūrā šim kodam nav atsevišķas apakšnodaļas, KN kodu iezīmē ar “ex”.

               (2)  Pesticīdu atliekas, kas analizētas ar pesticīdu atlieku noteikšanas vairākatlieku metodēm, kuru pamatā ir CG-MS un LC-MS.

               (3)  Pesticīdu atliekas, kas analizētas ar pesticīdu atlieku noteikšanas vairākatlieku metodēm.

            II PIELIKUMS
            Teksts attēlu

               Valsts:
               Veselības sertifikāts
               I daļa. Ziņas par nosūtīto sūtījumu
               I.1. Nosūtītājs/eksportētājs
               Nosaukums
               Adrese
               Valsts
               Tālrunis
               I.2. Sertifikāta atsauces Nr.
               I.3. Centrālā kompetentā iestāde
               I.4. Vietējā kompetentā iestāde
               I.5. Saņēmējs/importētājs
               Nosaukums
               Adrese
               Valsts
               Tālrunis
               I.6. Par sūtījumiem, kurus ieved ES, atbildīgais operators(ja zināms)
               Nosaukums
               Adrese
               Pasta indekss
               I.7. Izcelsmes valsts ISO kods
               I.9. Saņēmējvalsts ISO kods
               I.11. Izcelsmes vieta
               Nosaukums
               Adrese
               I.12. Galamērķa vieta (ja zināma)
               Nosaukums
               Adrese
               I.13. Nosūtīšanas vieta
               Adrese
               I.14. Izbraukšanas datums
               I.15. Transportlīdzekļa veids
               Lidmašīna Kuģis Dzelzceļa vagons
               Autotransports Cits
               Identifikācija:
               Dokuments:
               I.16. Izraudzītā ievešanas vieta
               Nosaukums:
               I.17. Laboratorijas pārskats
               Atsauces numurs:
               Izdošanas datums:
               I.21. Produktu temperatūra
               Apkārtējās vides temperatūrā Atdzesēti Saldēti
               I.20. Daudzums
               Kopējais neto svars (kg) Kopējais bruto svars (kg)
               I.22. Iepakojumu kopskaits
               I.23. Plombas/trauka Nr.
               I.25. Preces sertificētas:
               Lietošanai pārtikā
               I.27. Laišana iekšējā tirgū
               I.28. Preces identifikācija
               KN kods:
               Taric apakšgrupa
               Preces veids
               Iepakojumu skaits
               Neto svars
               Identifikācijas kods

            Teksts attēlu

               Valsts:
               Pārtika, kas nav dzīvnieku izcelsmes pārtika un uz kā importu Eiropas Savienībā attiecas īpaši nosacījumi
               II. Informācija par veselību
               II.a Sertifikāta atsauces Nr.
               Es, apakšā parakstījies kompetentās iestādes pilnvarots pārstāvis, deklarēju, ka man ir zināmi attiecīgie Regulas (EK)Nr. 852/2004 un Regulas (EK) Nr. 396/2005 noteikumi, un ar šo apliecinu, ka:
               II.1. Pārtika I daļā aprakstītajā sūtījumā ir ražota saskaņā ar nosacījumiem, kas atbilst Komisijas Regulā (EK) Nr. 396/2005 noteiktajiem maksimāli pieļaujamajiem pesticīdu atlieku līmeņiem, un ražota, šķirota, apstrādāta, pārstrādāta, iepakota un transportēta saskaņā ar labu higiēnas praksi.
               II.2. No šā sūtījuma paraugu ņemšana un analīze veikta saskaņā ar Komisijas Īstenošanas regulas (ES) 2018/16604. pantu (datums), laboratorijas analīzes attiecībā uz pesti-cīdiem (datums) (laboratorijas nosaukums) ar metodēm, kas aptver vismaz šīs regulas I pielikumā minētos apdraudējumus.
               II.3. Sīkas ziņas par paraugu ņemšanu, izmantotās analīzes metodes un visi rezultāti ir pievienoti un apliecina atbilstību Savienības tiesību aktiem par maksimāli pieļaujamajiem pesticīdu atlieku līmeņiem.
               II.4. Šis sertifikāts izdots sūtījumam, kas izdošanas brīdī joprojām bijis kompententās izdevējiestādes kontrolē.
               II.5. Sertifikāts derīgs četrus mēnešus no izdošanas.
               II daļa. Apliecinājums
               Pilnvarots kompetentās iestādes pārstāvis
               Vārds, uzvārds (ar lielajiem burtiem): Kvalifikācija un amats:
               Datums: Paraksts:
               Zīmogs:


title: Komisijas Īstenošanas regula (ES) 2018/1658 (2018. gada 5. novembris), ar ko apstiprina specifikācijas grozījumu attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (“Côtes de Montravel” (ACVN))

text:
                  8.11.2018

                  LV

                  Eiropas Savienības Oficiālais Vēstnesis

                  L 278/1

         KOMISIJAS ĪSTENOŠANAS REGULA (ES) 2018/1658
         (2018. gada 5. novembris),
         ar ko apstiprina specifikācijas grozījumu attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (“Côtes de Montravel” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
         tā kā:

                     (1)

                     Komisija ir izskatījusi pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Côtes de Montravel”, kuru Francija iesniegusi saskaņā ar Regulas (ES) Nr. 1308/2013 105. pantu.

                     (2)

                     Komisija, piemērojot Regulas (ES) Nr. 1308/2013 97. panta 3. punktu, specifikācijas grozījuma apstiprināšanas pieteikumu ir publicējusi Eiropas Savienības Oficiālajā Vēstnesī (2).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

                     (4)

                     Tāpēc saskaņā ar Regulas (ES) Nr. 1308/2013 99. pantu specifikācijas grozījums būtu jāapstiprina.

                     (5)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Côtes de Montrave” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 5. novembrī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 347, 20.12.2013., 671. lpp.

            (2)  OV C 243, 11.7.2018., 3. lpp.